cyanic-selkie/wikianc huggingface dataset:
Лагуна Мадре (Мексико)
Екологија
Лагуна Мадре е едно од најважните живеалишта за презимување на птици во Мексико. Благодарение на лобирањето и студиите направени од организации како што се Пронатура Норесте, универзитети, локални самоуправи и други организации, со помош на локалните заедници, во април 2005 година мексиканската влада ги прогласи Лагуна Мадре и Делта Рио Гранде за природно заштитено подрачје. 1,4 милиони хектари под законска заштита се содржани во општините Матаморос, Сан Фернандо и Сото ла Марина, во државата Тамаулипас.
Тома Ковачев
Тома Ковачев ( — ) — македонски револуционер.
Во јуни 1923 година, бил убиен Тома Ковачев, бидејќи откажал да ја признае организациајта на царските агенти Тодор Александров и Александар Протогеров.
16 Лебед
16 Лебед — Флемстидова ознака на троен ѕвезден систем на приближно 69 светлосни години од Земјата во соѕвездиетоЛебед. Се состои од две ѕвезди налик на Сонцето, жолти џуџиња, 16 Лебед A и 16 Лебед B, заедно со црвеното џуџе, 16 Лебед C. Во 1996 година забележана е вонсончева планета во занесена орбита околу 16 Лебед B.
Растојание
Паралаксата на двете ѕвезди била измерена на двете сјајни ѕвезди како дел од астрометриската мисија Хипаркос. Добиена е вредност од 47,44 лачни милисекунди за 16 Лебед A и 47,14 лачни милисекунди за 16 Лебед B. Бидејќи двете ѕвезди се во заемнодејство, логично е да се претпостави дека се наоѓаат на исто растојание, па различните вредности за паралаксата се резултат на експерименталната грешка (навистина, кога ќе се земат предвид придружните грешки во мерењето на паралаксата, вредностите се преклопуваат). Користејќи ја паралаксата на составницата A, растојанието е 21,1 парсек. Паралаксата на составницата B е пак еднаква на растојание од 21,2 парсеци.
Ѕвездени составници
16 Лебед е подреден троен систем. Ѕвездите A и C образувааат близок двоен систем на предвидено растојание од 73 ае. Орбиталните елементи на парот A–C моментално се непознати. На растојание од 860 ае од A е третата компонета на системот означена како 16 Лебед B.Орбитата на B релативно во однос на парот A–C е определена во 1999 година и не е премерена (од јуни 2007 година ): можните орбити се движат со период од 18.200 до 1,3 милиони години, со голема полуоска од 877 до 15.180 ае. Дополнително B е во орбита со наклон помеѓу 100 и 160 степени,во однос на полот на парот A–C на наќин што 90 степени е елипса.
И 16 Лебед A и 16 Лебед B се ѕвезди жолти џуџиња слични на Сонцето. Нивните спектрални типови се G1.5V и G3V, при што A малку потопла од Сонцето, а пак B нешто поладна. Системот бил во полето на набљудување на мисијата Кеплер, која собрала многу прецизни фотометриски податоци за ѕвездите. Од овие мерења, направени се астеросеизмолошки модели од кои е добиено дека масите се 1,08 и 1,04 пати поголеми од онаа на Сонцето за 16 Лебед A и 16 Лебед B соодветно, и старост која се проценува на 7 милијарди години. Системот е исто така набљудуван со употреба на интерферометрија, со што е определен аголниот пречник на секоја од ѕвездите. Аголните пречници заедно со астеросеизмологиските модели биле искористени за определување на полупречници за 1,229 и 1,116 пати поголеми од Сончевиот полупречник за составниците A и B соодветно.
Присуство на метали
И покрај тоа што се претпоставува дека се на иста старост и го имаат истиот првичен состав, набљудувањата покажале мала разлика во металичноста на двете ѕвезди 16 Лебед A и B. Првата ѕвезда има присуство на железо за 1,26 пати од Сончевата вредност, споредено со вредноста од 1,13 за втората ѕвезда. Слично е и за останатите метали, при што првичната ѕвезда има во просек за 10% повеќе метали од B. Едно од објаснувањата се поврзува со планетат 16 Лебед Bb, бидејќи нејзиното создавање повлекло дел од металите од протопланетарниот диск околу 16 Лебед B. Сепак, покажало дека нема разлики во присуството на тешки елементи меѓу 16 Лебед A и B.
Друга хемиска невообичаеност меѓу ѕвездите е присуството на литиум. Мерењата на присуството на литиум во системот покажуваат за 4 пати поголема присутност на литиум во A отколку во 16 Лебед B. Споедено со Сонцето, 16 Лебед A има за 1,66 повеќе литиум, додека пак 16 Лебед B има околу 0,35. Се претпоставува дека насобирањето од околу 1 Земјина маса метали од 16 Лебед B по создавањето на системот го уништило литиумот во атмосферата. Друго предложено сценарио е дека ѕвездата 16 Лебед A проголтала планета налик на Јупитер, што довело до зголемување на присуството на литиумот во ѕвездената надворешна атмосфера.
Планетарен систем
Во 1996 година забележана е вонсончева планета во занесена орбита околу ѕвездата 16 Лебед B. Откриена е со помош на методот на радијална брзина при мерења извршени во Мекдоналдовата опсерваторија и Ликовата опсерваторија. На планетата и се потребни 799,5 денови за една орбита, 1,69 ае. Има изразено занесување од 0,69, што е резултат најверојатно на гравитационите растројувања од 16 Лебед A. Начелно, симулациите покажуваат дека планетарното осцилаторно занесување меѓу ниските и високите вредности изразени во временска скала е околу десетина милиони години.
Како и повеќето вонсончеви планети забележани од Земјата, 16 Лебед Bb е откриена со мерење на радијалната брзина на матичната ѕвезда. Од овие мерења добиена е ниската граница за масата: во овој случај, околу 1,68 пати од онаа на Јупитер. Во 2012 година, двајца астрономи, Е. Плавалова и Н.А. Солваја, дека за стабилна орбита потребно е планетата да има маса од 2,38 Јупитерови маси, така што нејзината орбита е под наклон од 45° или 135°.
За системот 16 Лебед B, само материјата на приближно растојание од околу 0,3 ае остана стабилна милиони години о создавањето, што остава можност за посотење на краткопериодични планети. Од набљудувањата се исклучува можноста за постоење на планета со маса поголема од онаа на Нептун.
Исто така до системот 16 Лебед е испратена порака МЕТИ. Истата е испратена од најголемиот евроазиски радар-70 m РТ-70. Пораката е именувана како Космички повик 1; и е испратена на 24 мај 1999 година, и ќе пристигне на 16 Лебед во ноември 2069 година.
Бајан-Ондор, Бајанхонгор
Бајан-Ондор (Баян-Өндөр) е област во Монголија во покраината Бајанхонгор. Во 2006 година, неговото население било 87,243.
2006 во музиката
2006 година во музиката содржи некои значајни настани.
Феде Галиција
Феде Галиција (1578 -1630) била италијански ренесансен сликар, пионер на жанрот мртва природа.
Уште од млада возраст, Галиција веќе беше успешен портретист создавајќи многу нарачани дела. Таа беше често ангажирана да слика верски, како и световни теми. Неколку од нејзините слики се врз основа на девтероканонската приказна за Џудит и Олоферн, популарна тема во уметноста во овој период, особено кај женските уметници како Артемизија Џентилески, Елизабета Сирани и Барбара Лонги. Стилот на нејзините портрети е добиен од натуралистичките традиции на ренесансата во Италија со остро реален пристап. Една од нејзините потпишани слики на мртва природа направена во 1602 се смета за првата слика на мртва природа од страна на италијански сликар, и го докажува нејзиното влијание во овој нов стил на сликање.
Баркхаген
Баркхаген (Barkhagen) — општина во округот Лудвигслуст-Пархим, во Мекленбург-Западна Померанија, Германија.
NGC 3085
NGC 3085 — леќеста галаксија во соѕвездието Водна Змија, заведена во Новиот општ каталог на длабоконебесни тела.
Откривање
Објектот е откриен на 23 март 1835 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3085 е од видот S0. Видливиот сјај со голо око изнесува 13,2 m, а оној во рамките на интервалот од минималната до максималната честота 14,2 m, додека површинскиот сјај изнесува 12,3 m/лм2. NGC 3085 има привидни димензии од 1,2' х 0,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 9 ч 59 м 29,1 с, а неговата деклинација, односно висината на лакот на тој агол, - 19° 29' 34". Положбениот агол на објектот е во износ од 119°.
Други поделби
Проучување на NGC 3085 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 28875. Во рамките на атласот на длабокото небо, Уранометрија 2000.00, објектот припаѓа на групата означена со бројот 324; додека во Каталогот на основни ѕвезди (GSC) е групиран под бројот 6053. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 689.
2007 во музиката
2007 година во музиката содржи некои значајни настани.
Питер Кенох
Питер Роберт Кенох (Peter Robert Kennaugh; р.  во Даглас) — поранешен мански професионален велодромски и друмски велосипедист, кој возел професионално во периодот 2010-2019 за екипите  и.
Во 2012 година го освоил златниот медал како дел од британскиот состав на дисциплината екипната потера на Летните олимписки игри 2012 станувајќи првиот Манец во 100 години кој освоил злато.
На 5 април 2019 година објавил дека ќе земе неодредена пауза од професионалниот велосипедизам за да се насочи на неговото душевно здравје.
Ран живот и кариера
Роден е во Даглас. Неговиот помлад брат, Тим и неговиот татко се исто така велосипедисти. Мајката на Питер, Џеки, исто така возела велосипед и во минатото го држела рекордот на 10 милји хронометар на островот Ман. Започнал со трки во BMX на возраст од шест години.
Станал член на олимписката академија на британската велосипедистичка федерација во 2008 година, преселувајќи се со остатокот од екипата да живее во Тоскана, Италија. Во 2008 година завршил втор на националното друмско првенство, со штака станал британски првак под 23 години. Во февруари 2009 година станал британски медисон првак заедно со Марк Кристијан.
На 9 септември 2009 година било објавено дека Кенох ќе стане професионален возач во 2010 година, возејќи за новата професионална британска екипа. Бил опишан од Cycling Weekly како „најталентираниот младинец кој излегол од островот Ман зад неговиот пријател и познатиот спринтер Марк Кевендиш“.
2010
Во 2010 година се насочил на велодромскиот велосипедизам, освојувајќи ги трките поединечна потера и скреч на националните велодромски првенства. Завршил втор зад колегата од Скај, Герајнт Томас, на националното друмско првенство. Кенох го имал својот прв настап на некоја голема трка на Вуелта а Еспања, но Скај се повлекол по смртта на помошникот на екипата Чема Гонзалес.
2011
Во 2011 година, Кенох бил замена во последната минута за Серж Паувелс на Џиро д’Италија и завршил на 86. место на неговиот прв настап на Џиро. Кенох завршил трет на Рут ду Суд, но не бил избран за Тур де Франс 2011. Завршил на третото место зад колегите Бредли Вигинс и Герајнт Томас во националното друмско првенство. Во август, завршил петти во генералниот пласман на Трката околу Полска.
2012
Во 2012 година започнал да се насочува на велодромскиот велосипедизам. Бил дел од британскиот состав за екипна потера кој поставил нов светски рекорд од 3:53,295 секунди и го освоил златото на Светското велодромско првенство на 4 април 2012 година во Мелбурн. Меѓутоа, тоа достигнување било подобрено на 3 август кога бил дел од британската репрезентација за екипна потера заедно со Ед Кленси, Герајнт Томас, Стивен Бурк, кои не само што го освоиле златниот медал на Летните олимписки игри, туку и со време од 3:51,659, го засениле својот светски рекорд кои го поставиле во квалификациите. Кенох бил првиот Манец кој го освоил олимпиското злато од 1912 година.
Кенох бил прогласен за член на Редот на Британската Империја (MBE) во новогодишните прогласување 2013 година за заслуги во велосипедизмот.
2013
Кенох целосно се насочил на друмскиот велосипедизам во 2013 година. Одиграл важна улога во победата на Крис Фрум на Трката околу Оман во февруари. Кенох бил дел од екипата на Скај која го освоила екипниот хронометар на Џиро дел Трентино во април, но не бил избран да вози на Џиро д’Италија. Наместо тоа, Кенох победил на Линколн гран при пред да биде клучен помошник на планините за Фрум и Ричи Порт кои однеле победа 1-2 на Критериум ди Дофине во јуни. Бил избран да вози на Тур де Франс по првпат. На осмата етапа, Кенох одиграл клучна улога во етапната победа на Крис Фрум помагајќи му да го достигне опасниот потег на Наиро Кинтана. Меѓутоа, на следната етапа, Кенох бил вклучен во драматичен пад откако Рајдер Хесједал, возач на, удрил во него, испраќајќи го во ендекот и растителноста покрај патот. Иако Кенох не бил лошо повреден, изгубеното време го спречило да ги следи нападите по што Фрум останал целосно сам.
2014
Во мај 2014 година, Кенох го срушил хронометарскиот рекорд на 10 милји на островот Ман од 2007 година држен од Марк Кевендиш, поставувајќи нов рекорд од 19м 38,982с. Кенох го освоил националното друмско првенство на 29 јуни, претекнувајќи го колегата од Скај, Бен Свифт. И покрај добрата форма, Кенох не бил избран за Тур де Франс, наместо тоа возел на Трката околу Австрија, каде ја освоил првата етапа и ја носел водечката маичка на остатокот од трката, стигнувајќи до втора победа на етапна трка во сезоната. Потоа, Кенох настапил за островот Ман на Комонвелтските игри во Глазгов, освојувајќи сребрен медал на бодовната трка во велодромскиот велосипедизам и осмото место на друмската трка по долгото соло бегство. Кенох возел на Вуелта а Еспања, помагајќи му на Крис Фрум да заврши втор.
2015
Кенох ја освоил воведната етапа на Критериум ди Дофине по нападот на последното искачување и одржувајќи се пред главната група за две секунди на спустот до завршницата во Албервил. Кенох го изгубил водството во трката по екипниот хронометар на третата етапа, но потоа му помогнал на Фрум да ја освои трката.
Во јуни го освоил националното друмско првенство, оддалечувајќи се од Марк Кевендиш на последното калдрмисано искачување и станал прв возач кој успешно ја одбранил титулата од Роџер Хамонд во 2004 година. Бил избран да вози на Тур де Франс 2015, но се разболел и се повлекол на шеснаесеттата етапа.
Во септември, Кенох го урнал хронометарскиот рекорд на Крис Бордман од 1993 година поставен на хронометарската патека на островот Ман за шест секунди.
2016
Кенох ја започнал сезоната во Австралија во јануари. По учеството на Тур Даун Андер, ја освоил Големата океанска друмска трка „Кедел Еванс“ откако нападнал од мала група на завршното искачување и се одржал 12 километри до целта пред другите. Завршил шест секунди пред групата од 19 возачи. Следната недела, Кенох возел на Хералд Сан Тур. На втората етапа, кога тој и колегата Крис Фрум и се одвоиле поминувајќи ја целта 17 секунди пред другите; Кенох ја освоил етапата и повел на трката. Следните две етапи завршиле во спринтови, каде што Кенох го зголемил своето водство. На завршната етапа, Фрум нападнал на претпоследното искачување и повторно на завршното искачување, освојувајќи ја етапата и целата трка. Кенох бил втор со 29 секунди зад него.
ВО мај, Кенох паднал на третата етапа на Трката околу Калифорнија, при што ја скршил клучната коска. Кенох првично бил вклучен во репрезентацијата на Обединетото Кралство на Летните олимписки игри, меѓутоа, во јули 2016 година се повлекол наведувајќи недостиг на форма, што му дозволило на етапниот победник на Тур де Франс, Стив Камингс да го заземе неговото место.
Кенох бил вклучен во почетниот состав за Вуелта а Еспања. Тим Скај го освоил воведниот екипен хронометар и Кенох бил прв возач кој поминал преку целта, со што ја презел водечката црвена маичка, првпат кога повел на некоја голема трка во неговата кариера.
2017
Во јуни, Кенох ја освоил седмата етапа на Критериум ди Дофине, станувајќи првиот британски возач кој освоил етапа на Алп д’Ез. Меѓутоа, не бил вклучен во составот на Тим Скај за Тур де Франс 2017.
2018
Во август 2017 година било објавено дека го напушта Скај и дека ќе се приклучи на со двегодишен договор од 2018.
Сезоната 2018 ја започнал со настап на Тур Даун Андер 2018.
Кариера по тркањето
Во 2019 година, Кенох се приклучил на телевизијата ITV4 при следењето на Тур де Франс заедно со Гери Имлач, што се случило по заминувањето на Крис Бордман претходната година. Бордман се вратил за Тур 2020, меѓутоа Кенох продолжил таму заедно со Бордман и Имлач.
Распоред на резултатите на големите трки
СО = се откажал; — = не учествувал
Лавинија Фонтана
Лавинија Фонтана (24 август 1552 - Август 11, 1614) била италијански сликар. Таа е сметана за првата жена-уметник која работила во истата сфера со своите машки современици, надвор од двор или манастир.
Во прилог на портретите, подоцна создавала големи слики со религиозни и митолошки теми. Фонтана се омажила за Паоло Запи во 1577. Таа родила 11 деца, но само 3 ја надживеале. По венчавката, Фонтана продолжила да слика за да го поддржи нејзиното семејство. Запи се грижеше за домаќинството и служеше како сликарски асистент на неговата сопруга, понекогаш сликајќи мали елементи како драперии.
Некои од нејзините портрети, често раскошно платени, биле погрешно припишани на Гвидо Рени. Главен меѓу овие се Венера; Богородица дигајќи го превезот од малиот Христос; и Кралицата на Шева во посета на Соломон. Нејзиниот автопортрет - во младоста се велеше дека била многу убаваа - беше нејзиното ремек-дело.
Постојат повеќе од 100 дела кои се документирани, но само 32 потпишани и датирани дела се познати денес. Постојат 25 повеќе што можат да се припишат на неа. Се смета дека Софонисба Ангисола имала влијае на нејзината кариера.
Долина на гејзирите
Долина на гејзирите – гејзирско поле на полуостровот Камчатка у Русија. Во овој басен, долг 6 км, се наоѓаат 90 гејзири и многу извори на топла вода, претежно на левата страна од реката Гејзернаја. Во близина е и вулканот Кихпињич. Температурата на
Целата оваа област му припаѓа на природниот резерват Кроноцки, кој е дел од Светското наследство по заштита на УНЕСКО. На овој непристапен терен може да му се пријде само со хеликоптер. Ги открила научничката Татјана Устинова во 1941 година. На 9 јуни 2007 година, река од кал покрила две третини од гејзирското поле и уништило некои од гејзирите. Најпознатиот гејзир од ова подрачје, „Великан“, активен е и денес.
Долината ја посетуваат околу 3 000 туристи годишно.
Гробови (Мартолци)
Гробови или Подвис — археолошко наоѓалиште во велешкото село Мартолци. Наоѓалиштето претставува некропола од римското време. На 200 м од железничката станица, покрај пругата, во 1950 година биле откриени два надгробни споменика од мермер со старогрчки натписи. Спомениците се чуваат во Народниот музеј во Велес.
Мадагаскарска струја
Мадагаскарската струја е поделена на две струи - Северномадагаскарската струја и Источномадагаскарската струја. Југоисточните трговски ветрови, Јужноекваторската струја и јужниот дел наИндискиот Океан течат на запад кога ќе стигне до источниот брег на Мадагаскар, протокот се дели на Северно и Јужномадагаскарските струи. Двете струи ја прераспределуваат масата и топлината по тековиот систем долж брегот на Мадагаскар. Северномадагаскарската струја се влева во Јужноекваторската струја северно од Мадагаскар и е насочена кон Мозамбичкиот Проток, што се поврзува со екваторските струи на вртежот во Агуљаската струја во близина на брегот на Југоисточна Африка.
Северниот Индиски Океан лежи во голем антициклонски супержир, северниот дел на Мадагаскар се наоѓа помеѓу овој вртеж и циклонскиот обрт во северниот дел на Индискиот Океан. Постојат витли кои потекнуваат од Мозамбичкиот Проток и во јужниот регион на Мадагаскар кои можат да влијаат на времето на создавање на прстенот на ретрофлексијата на Агуљаката струја.
Абдираим Идризи
Абдираим Идризи (албански: Abdirahim Idrizi; Жеровјане, ; ) — македонски и косовски писател.
Животопис
Идризи е роден во тетовското село Жеровјане на 10 јули 1950 година. Тој е основач и директор на здравствена организација во Приштина (основана во декември 1989). Живее и работи во Приштина, Косово.
Библиографија
Идризи досега ги има објавено следниве книги:
Џуба
Џуба (англиски: Juba, арапски: جوبا‎) е главниот град на Јужен Судан. Исто така, Џуба е главен град на сојузната држава Централна Екваторија. Џуба има население од околу 163.442 жители и се наоѓа на реката Бел Нил.
Население
Во 2005 година, Џуба имала население од 163.442 жители. Попис на населението и домаќинствата бил направен во 2008 година од страна на Судан, но властите во Јужен Судан тие пројки ги одбиле. Џуба се смета за еден од најбрзорастечките градови во светот, бидејќи градот забележува брз развој благодарение на трговијата со нафта и кинеските инвестиции.
2008 во музиката
2008 година во музиката содржи некои значајни настани.
Ахмед Аширов
Ахмед Аширов ( — )
Во 1923 година, бил убиен Ахмед Аширов, бидејќи не дал заклетва за верност кон ВМРО (Автономистичка) на Тодор Александров и Александар Протогеров.
Нојенкирхен (Грајфсвалд)
Нојенкирхен (Neuenkirchen) — општина во округот Западна Померанија-Грајфсвалд, во Мекленбург-Западна Померанија, Германија. Општината претставува административно седиште на општинската заедница Ландхаген.
Марија Франциска фон Пфалц-Сулцбах
Марија Франциска, грофица Палатин од Сулцбах (германски: Maria Franziska, Pfalzgräfin von Sulzbach; 15 јуни 1724 - 15 ноември 1794), — грофица Палатин од Цвајбрекен-Биркенфелд, сопруга на Фредерик Мајкл, гроф Палатин од Цвајбрикен.
Родена е во Швецинген, како петто дете на Јосиф Карл фон Пфалц-Сулцбах и Елизабет Аугуста Софи фон Пфалц-Сулцбах. Од нејзините шест браќа и сестри, само таа и две постари сестри ја преживуваат зрелоста: Елизабет Аугуста фон Пфалц-Сулцбах и Марија Ана.
Биосферен резерват Ла Енкручијада
Биосферен резерват Ла Енкручијада (Reserva de la Biósfera La Encrucijada) — биосферен резерват на УНЕСКО основан во 2006 година кој се наоѓа во физиографскиот регион на Тихоокеанските крајбрежни низини во Мексико. Зафаќа 144.848 хектари и се протега во текот на шест општини во Коста де Чијапас. Тој е составен од два големи крајбрежни лагунски системи кои одговараат на два основни области, како и широк спектар на природни екосистеми вклучувајќи мангрови, блата и мочуришта, како и делови од тропски сезонски шума, крајбрежните дини и палми.
Единаесет големи реки и нивните притоки влегуваат во овој екосистем формирајќи крајбрежни лагуни каде слатката вода се меша со морска вода и главната активност е риболов со ракчиња. Биолошката разновидност и богатството на локалитетот се извонредни и вклучуваат голем број видови на диви животни како јагуари, речни крокодили и алигатори, пајакови мајмуни и повеќе од триста видови птици, од кои сто се миграторни.
Околу 29.300 луѓе живеат во биосферниот резерват и главно се занимаваат со четири економски активности: риболов, земјоделство, сточарство и туризам.
Главните живеалишта и типовите на земјиште покриваат 41.243 хектари мангрови, 16.224 хектари крајбрежна савана, 31.443 хектари од попали и тулески мочуришта, 741 хектари крајбрежни дини и 7.177 хектари на водни тела. Морската област се протега на над 29.214 хектари и земјоделските и сточарските области зафаќаат 28.816 хектари.
Бајан-Ово, Бајанхонгор
Бајан-Ово (Баян-Овоо) е област во Монголија во покраината Бајанхонгор. Во 2006 година, населението било 2,912. .
NGC 3086
NGC 3086 — елиптична галаксија во соѕвездието Пумпа, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3086 се споменува и како ESO 374-15, MCG -6-22-5, AM 0956-335.
Откривање
Објектот е откриен на 2 февруари 1835 година од страна на Џон Хершел, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 3086 е од видот E0. Видливиот сјај со голо око изнесува 10,5 m, а оној во рамките на интервалот од минималната до максималната честота 11,6 m, додека површинскиот сјај изнесува 13,3 m/лм2. NGC 3086 има привидни димензии од 2' х 2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 9 ч 59 м 8,6 с, а неговата деклинација, односно висината на лакот на тој агол, - 34° 13' 32".
Други поделби
Проучување на NGC 3086 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 28845. Во рамките на атласот на длабокото небо, Уранометрија 2000.00, објектот припаѓа на групата означена со бројот 365; додека во Каталогот на основни ѕвезди (GSC) е групиран под бројот 4906. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 470.
Ганцлин
Ганцлин (Ganzlin) — општина во округот Лудвигслуст-Пархим, во Мекленбург-Западна Померанија, Германија.
Пакаритамбо
Пакаритамбо во митологијата на Инките е местото, поточно пештерата, од која излегле браќата Ајар кои биле испратени од богот создавач. Ова е место кое наводно било сместено во Тамботоко и имало три прозорци. Според митот, групата на Марас Сутик излегла од еден прозор наречен „Марас Токо“ што во превод значи без родители.
Телевизија Алфа
Алфа ТВ — приватна национална телевизиска станица, која започна да емитува на македонски јазик на 3 јуни 2008 година во Скопје и во посредство на сателит во цела Европа, Северна Африка и делови на Азија. Од Јуни 2013 Алфа стана национален телевизиски канал. Програмата може да се следи и преку македонските интернет телевизии Zulu.mk  и MaxTV , како и на официјалниот портал на Телевизија Алфа.
Организација
Телевизијата е од конвенционален карактер, што значи дека нуди информативни содржини, културно-забавна програма, која ја опфаќа филмската и документарната продукција и спортска програма. Соодветно на тоа и организациски редакциите се поделени на информативна, контактно-забавна и спортска редакција, каде што работат преку 50 новинари и уредници, а во целата телевизија се вработени вкупно 137 луѓе.
Телевизијата е опремена со најсовремена технологија и е една од најдобро опремените телевизии во регионот. Продукциската опрема во Алфа е целосно дигитализирана. Заснована е на систем кој работи во XDcam формат (дигитален запис на камерата) и на BlueRay дискови. Телевизијата има две студија. Првото на површина од околу 220 квадратни метри е наменето за продукција и има седум камери плус кран камера, а второто студио на површина од околу 72 квадратни метри е наменето за вести и е опремено со три камери. Во техничкиот оддел на Алфа телевизија работат 11 монтажери, 12 сниматели, 6 режисери, 6 реализатори, 8 видео миксери и 8 тон мајстори.
Историја
Телевизијата од своето основање во 90-тите години беше локална скопска телевизија која го носеше името ТВ Скопје. Потоа беше купена од страна на познатиот грчки медиумски магнат Димитрис Кондоминас. Поради тоа што телевизијата не доби национална концесија, Грците набрзо ја продадоа телевизијата, со што нови сопственици постанаа Французи, но и тие немаа успех со работата на телевизијата, па во 2008 сопственик стана познатиот македонски стопанственик Штерјо Наков. Зделката била вредна половина милион евра. Во 2012 ТВ Алфа е повторно продадена.
NGC 1168
NGC 1168 — спирална галаксија во соѕвездието Овен, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1168 се споменува и како UGC 2476, MCG 2-8-47, CGCG 440-42, KCPG 85B.
Податоци од набљудување
Според морфолошката класификација на галаксиите, NGC 1168 е од видот Sb. Видливиот сјај со голо око изнесува 14,2 m, а оној во рамките на интервалот од минималната до максималната честота 15 m, додека површинскиот сјај изнесува 13,9 m/лм2. NGC 1168 има привидни димензии од 1,1' х 0,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 3 ч 0 м 47 с, а неговата деклинација, односно висината на лакот на тој агол, + 11° 46' 20". Положбениот агол на објектот е во износ од 18°.
Други поделби
Проучување на NGC 1168 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 11378. Во рамките на атласот на длабокото небо, Уранометрија 2000.00, објектот припаѓа на групата означена со бројот 176; додека во Каталогот на основни ѕвезди (GSC) е групиран под бројот 644. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 16.
Тусин
Тушин или Тушим — село во Егејска Македонија, Република Грција.
Авранш
Авранш (Avranches, нормандски: Avraunches ) — град и пристаниште во северозападна Франција, кој се наоѓа во регионот Нормандија, департманот Манш. Тој е центар на истоимениот округ и кантон. Се наоѓа на 74 километри северно од Рен и 103 километри југозападно од Кан, во близина на утоката на рекичката Ла Се во Ламанш. Низ пошироката територија на градот минува автопатот A84. На северозапад од градот се наоѓа железничката станица Авранш која пак е на линијата Лизон-Ламбал.
Ридот на кој се наоѓа Авранш има поглед кон Ламанш и познатиот карпест манастир Мон Сен Мишел кој се наоѓа на 22 километри од градот.
Гратчето има 10.246 жители (2018).
Историја
Во антиката градот се викал Ингена и бил центар на галското племе Абриканти. Околу 56 година п.н.е. бил освоен од Цезар, по што бил наречен Легедија, како што е споменато во Појтингеровата табла. Кон крајот на III век, бил разрушен од саксонските пирати кои ги нападнале северните граници на Римската Империја, по што овде била изградена тврдина, која била дел од т.н. Саксонскиот брег - комплекс од одбранбени структури подигнати од Римјаните за да го заштитат брегот на Галија.
Кон крајот на 5 век, Авранш станал епископско седиште, и во градот била изградена катедрала. Меѓу епископите од Авранш, најпознат е Свети Обер, кој, според легендата, Архангел Михаил му рекол да изгради црква на карпата во близина, која плимата ќе ја претвори во остров, по што ќе се изгради манастирот Мон Сен Мишел.
По отцепувањето на Кралсквото Бретања од Светото Римско Царство, Авранш накратко на почетокот од 10-тиот век бил под Бретањска власт. Градот бил под жестоки викиншки напади, а Бретања била окупирана од Викинзите од 907 до 937 година. Во 933 г., Авранш со својата територија (Аврашин) биле дадени на Норманите. Во XI век, градот се прочул поради училиштето кое го основал познатиот англиски схоластик Ланфранк (1039 г.). Во 1172 година, англискиот крал Хајнрих Плантагенет јавно се покајал за атентатот врз архиепископот Томас Бекет (1170) во Авраншската катедрала (урната во 1794 г.)
Авранш многу настрадал за време на Стогодишната војна, а бил разрушен од Хугенотите во 1562 година за време на Религиозните војни. Во 1639 година, со убиството на даночникот Шарл Ле Пупинел во Авранш започнал бунтот на босоногите поради новонаметнатиот данок на сол.
Во 20 век, заземањето на Авранш од страна на трупите на генералот Џорџ Патон била една од клучните акции во операцијата „Оверлорд“ (6 јуни 1944 година).
На 1 јануари 2019 година, во составот на општината Авранш била придодадена соседната општина Сен Мартин-де-Шантер.
Економија
Економијата на градот е најмногу насочена кон туризмот, благодарение на манастирот Мон Сен Мишел кој се наоѓа во непосредна близина.
Структура на вработеност на населението:
Стапка на невработеност (2018) - 14,0 % (Франција како целина - 13,4 %, Департманот Манш - 10,4 %).Просечен годишен приход по глава на жител, во евра (2018) - 20.850 (Франција како целина - 21.730, департман Манш - 20.980).
Демографија
Динамика на населението, популација
Администрација
Градоначалник на Авранш од 2014 г. е Дејвид Николас. На општинските избори во 2020 година, центристичката листа на која што бил носител победила во вториот круг со 58,98 % од гласовите.
Бајанбулаг, Бајанхонгор
Бајанбулаг (Баянбулаг) е област во Монголија во покраината Бајанхонгор. Во 2006 година, населението било 2,143
Фиел (амт)
Фиел (Viöl) — општинска заедница во округот Северна Фризија, во Шлезвиг-Холштајн, Германија. Нејзиното седиште е во Фиел. Општинската заедница Фиел се состои од следниве општини:
Западнопомерански дијалект
Западнопомерански дијалект (Westpommersch или Vorpommersch) — дијалект на долногерманскиот јазик. Денес е говорен во Западна Померанија (Vorpommern) во североисточна Германија. Кон западните делови на областа, дијалектот постепено преминува кон мекленбуршкиот, кој како и западнопомеранскиот, припаѓа на мекленбуршко-западнопомеранскиот дијалект. Кон јужните делови се меша со бранденбуршкиот. Западнопомеранскиот има извесно западнословенско влијание. Се одликува со силен и краток говор.
Фондот на зборови на западнопомеранскиот дијалект е собран и запишан во Померанскиот речник (Pommersches Wörterbuch).
Дејвидсонова струја
Во океанографијата, Дејвидсоновата струја е крајбрежна спротивна струја на Тихиот Океан што се протега на север по западниот брег на Соединетите Држави од Долна Калифорнија, Мексико до северен Орегон, завршувајќи на околу географска ширина 48°N, Нејзиниот тек е во непосредна близина на Калифорниската струја, но таа тече на север наместо на југ и го прегрнува крајбрежјето. Струјата е активна во текот на целата година на 200 м под нивото на морето, но се појавува во текот на зимските месеци, главно од средината на ноември до средината на февруари. Во овие месеци северните ветрови слабеат и донекаде се заменуваат со југозападни ветрови.
Поврзано
Дејвидсоновата струја била откриена од геодезистот, астроном, географ, геодет и инженер Џорџ Дејвидсон од Соединетите Држави, кој бил поврзан со раната Калифорниска академија на науките во Сан Франциско, Калифорнија.
Сарафови
Сарафови — истакнато македонско семејство кое дало придонес во македонското национално движење. Оваа фамилија потекнува од Гајтаниново и Либјахово. Петар Сарафов бил преродбенски учител, неговиот чичко Коста Сарафов и дедо му архимандритот Харитон Карпузов биле водачи на борбата против Цариградската патријаршија во Неврокопско и Серско. Петар Сарафов е еден од иницијаторите на народниот собор, одржан во 1869 година во село Гајтаниново, на кој била отфрлена власта на Цариградската патријаршија. Во 1873 година неговиот татко бил меѓу основачите на учителското друштво „Просветителство“. Петар Сарафов меѓу 1882-1884 година ја извршувал фукцијата егзархиски инспектор на сите училишта во источна Македонија. Неговиот татко заедно со архимандритот Харитон Карпузов - тогаш претседател на егзархиската општина во Сер во 1885 година биле уапсени од османлиските власти, под обвинение за револуционерна дејност. Петар Сарафов и Карпузов биле осудени на 16 години заточение во Мала Азија. Најпрво биле испратени во Смирна, а потоа биле преместени во градот Караман. Во 1887 година, преку Цариград избегале за Одеса, а потоа се преселиле во Софија. Во престолнината на бугарската држава, Петар се вработил во министерството за надворешни работи како преведувач. Петар се оженил со Смирна, ќерка на Харитон Карпузов.
Деца на Смирна и Петар Сарафови се: Ангел Сарафов бил лекар и офицер, Крсто Сарафов е познат глумец, Злата Сарафовова била претседателката на Македонскиот женски сојуз , најпознат член на оваа фамилија е Борис Сарафов.
Атанас Митровски
Атанас (Тане) Митровски ( - ) — истакнат македонски градител и архитект од крајот на XIX и почетокот на XX век.
Животопис
Роден е во 1873 г. во дебарското село Себишта во областа Голо Брдо, денес во Албанија. Бил најмладиот од тројца браќа. Уште на возраст од 12 години како чирак заминал на печалба со градителска тајфа. Со време станал главен мајстор и соработувал со истакнатиот италијански архитект Виталијано Позели, па заедно со брат му Ѓорѓи (1870 - 1922) учествувал во изградбата на низа знаменити зданија во Солун, меѓу кои Турската касарна (денес Штаб на 3. армиски корпус), приватни згради, зданието на Отоманската банка, Сградата на Солунскиот конак (градската управа), сараите на Кулуш-бег со украсени тавани и различни скулптурни декорации, Солунската електрана, Солунското казино до Белата кула и други. Работел и како технички советник на Бугарската егзархија.
Митровски градел разни градби низ Отоманското Царство и по свои архитектонски планови, меѓу кои се училиштето во леринското село Горно Врбени, црквите „Св. Кирил и Методиј“ во Струмица, „Св. Ѓорѓи“ во Солун и други.
Царот Борис III го наградил со орден „За граѓански заслуги“. Починал во 1940 г.
Иван Леков
Иван Леков ( — во ) — македонски револуционер.
Во 1923 година, бил испратен терорист во Неврокоп да го убие Иван Леков, бидејќи откажал да ја признае организацијата на псевдоавтономистите Тодор Александров и Александар Протогеров. Истата година, го обесиле и неговиот син Леко Иванов.
Џенис Џоплин
Џенис Лин Џоплин (англиски:Janis Lyn Joplin, - ) американска рок и блуз пејачка, текстописец и музички аранжер.
Џенис Џоплин е родена во Порт Артур, Тексас на 19 јануари 1943, а на 4 октомври 1970 година е најдена мртва во хотелот „Ландмарк“ во Лос Анџелес. Причина за смртта била употреба на преголемо количество на алкохол и хероин.
Активно се занимавала со музика во периодот од 1963 до 1970, а станала позната на крајот од 60-тите години на XX век како пејачка на групата „Big Brother & Holding Company“ и нејзините групи „The Kozmic Blues Band“ и „Full Tilt Boogie Band“. Магазинот „Ролинг Стоун“ во 2004 ја рангирала на 46-тото место на списокот на 100 најголеми уметници на сите времиња, а во 2008 на 28-то на списокот на 100 најдобри пејачки на сите времиња. Нејзината верзија на песната „Me and my Bobby McGee“ посмртно се најдела на првото место на американската топ- список на синглови.
Рани години
Татко и на Џенис Џоплин, Сет, бил инженер во Тексас, а мајка и Дороти секретар на деловен факултет. Имала помлад брат и помлада сестра. Како тинејџерка основала груп на бездомници, а еден од членовите имал плочи на црнечките блуз пејачи Беси Смит (за која Џенис верувала дека е нејзина реинкарнација) и на Лид Бели, пејачи кои според сопствено признание извршиле силно влијание врз нејзината музичка определба. Започнала да пее во локален хор и го проширила опусот на слушање на блуз пејачи на уметници како што се Одета и Биг Мама Торнтон.
Почеток
Негувајќи бунтовнички манири, Џенис Џоплин се оформила во периодот по нејзините блуз хероини и битничките поети. Нејзината прва песна снимена на касета, во куќа на колега студент во декември 1962 година, била „What Good Drinkin' Can Do“. Потоа се преселила од Тексас во Сан Франциско, а во 1964 со гитаристот на групата „Џеферсон ерплејн“ Јорм Коконен снимала повеќе блуз стандарди, и тоа во придружба на Маргарета Коконен на машина за пишување. Овој албум, без издавачка куќа, содржи 7 песни. Подоцна бил објавен како независно издание под наслов („The Typewriter Tape“).
Во тоа време нејзиното конзумирање на дрога се зголемило и станала повремен корисник на хероин. Конзумирала и други психоактивни дроги, а била и алкохоличарка во текот на целата кариера. Во пролетта на 1965 година нејзин пријател забележил физичко дејствување на нејзиниот порок- амфетаминот и ја убедувал да се врати во Порт Артур. Таму таа го променила начинот на живот. Избегнувала дрога и алкохол, почнала да носи релативно скромни фустани, фризура во форма на кошница, да студира социологија на Универзитетот Ламар во блискиот Беомонт.
Big Brother and the Holding Company
Во текот на студирањето преминала во Остин за да може да настапува соло, придружувајќи се на гитара. Еден од нејзините настапи бил оценет во списанието „Austin American-Statement“. Во 1966 година психоделичкиот рок бенд „Big Brother and the Holding Company“ се заинтересирал за Џенис поради нејзиниот блуз начин на пеење и ја избрал за своја пејачка. Првиот јавен настап бил во салата „Авалон“ во Сан Франциско. Концертот бил снимен и издаден во 1984 на албумот „Cheaper Thrills“.
Следните две години, 1667/68, биле најзначајни и најуспешни за групата. Национално значење добива по настапот на Монтереј поп фестивалот, каде што ја изведила песната „Ball and Chain“, обработка на песната на Биг Мама Торнтон. Предизвикувајќи одушевување кај публиката, пејачка на бендот „Мамас енд папас“, изјавила: „''Вау! Вау, тоа е навистина тешко''!“. Следната година ја организирала првата турнеја „Источен брег“ во Филаделфија. На последниот ден од турнејата Џоплин и Биг Брадер настапиле заедно со Џими Хендрикс, Бади Гај, Џони Мишел, Ричи Хавенс, Паул Батерфилд и Елвин Бишоп на „Wake for Martin Luther King, Jr.“ концертот во Њујорк. Во пролетта на 1968 бендот го променил името во „Janis Joplin and Big Brother and the Holding Company“, а медиумите Џоплин ја ставиле во прв план и создавле лутина кај другите членови. Некои предложиле таа да го напушти бендот и да започне соло кариера.
Најголем успех Џоплин и Биг Брадер постигнуваат со албумот „Cheap Thrills“, а особено сингл хитот од него „Piece of My Heart“ кој достигнал до првото место на Билборд листите 8 недели по објавувањето и останал на тоа место наредните 8 недели. Албумот станал златен и бил продаден во над милион примероци во првиот месец од пуштањето во продажба. Некои од хитовите биле и блуз - верзиите на соул песна на Ерма Френклин, сестрата на Арета Френклин, и класикот на Џорџ Гершвин „Sumertime“. „Live at Winterland '68“, снимен во април 1968, претставува врв на нивната заедничка кариера. Заедно направиле уште една турнеја истата година, настапувајќи на Columbia Records конгресот во Порторико и на Newport Folk фестивалот. По враќањето во Сан Франциско Џенис Џоплин најавила дека ќе ја напушти групата, а последниот настап со неа го имала на 1 декември 1968 година.
The Kozmic Blues Band
Потоа Џоплин собира нови музичари и ја основа групата „The Kozmic Blues Band“. До почетокот на 1969 станувала зависник од хероин. Наводно, го трошела дневно во вредност од најмалку 200 долари, иако биле вложени огромни напори за да биде присебна во текот на снимањето на „I Got Dem All' Kozmic Blues Again Mama!“. Габриел Меклер, кој го продуцирал „Козмик Блуз“, по смртта на Џоплин му изјавил на биографот Мајри Фридман дека пејачката живеела во неговата куќа во текот на јуни 1969 година снимајќи на негово инсистирање, а за да може да ја држи подалеку од дрогата и нејзините пријатели зависници. Албумот „Козмик Блуз“ бил издаден во септември 1969 година и бил прогласен за „златен“ подоцна истата година, но не го достигнал успехот на „Cheap Thrills“. Критиките биле разновидни, но плочата имало хитови како: „Try (Just a Little Bit Harder)“, „Work Me Lord“, „Kozmic Blues“, обработките „To Love Somebody“ (Би Џис), „Maybe“ (Чентлс) и др. Истата година Џоплин и „Козмик Блуз Бенд“ организирале турнеја низ Северна Америка и Европа, појавувајќи се во Вудсток во август. Настапот на него не бил вклучен во оригиналниот документарен филм „Woodstock“, иако ремиксот на филмот за 25- годишнината на фестивалот ја опфаќа и нејзината изведба на песната „Work Me, Lord“. На крајот од 1969 групата се распаднала.
Full Tilt Boogie Band и смртта
Во февруари 1970 Џенис Џоплин заминала во Бразил, каде што престанала со користење на дрога и алкохол, но по враќањето во САД продолжила со хероин. Во тоа време формирала свој нов бенд „Full Tilt Boogie Band“, составен главно од млади канадски музичари. Во мај 1970 започнеле турнеја. До моментот кога почнала турнејата таа на луѓето им зборувала дека не користела дроги, но нејзината потреба од алкохол се зголемила. Последниот настап бил одржан на 12 август на Харвард стадионот во Бостон, Масачусетс. Во текот на септември 1970 Џенис и нејзиниот бенд започнале со снимање на нов албум во Лос Анџелес. Иако починала пред сите нумери во целост да бидат завршени, сè уште имало доволно употребливи материјали да се состави лонг плеј. „Mercedes Benz“ бил вклучен и покрај тоа што бил прв обид, а песната „Buried Alive In The Blues“, на која таа требала да го додаде својот глас на денот кога е пронајдена мртва, била оставена како иснтрументал. Така, постхумано бил објавен албумот „Бисер“ (Pearl, 1971), кој станал најпродаван во нејзината кариера и го содржил најголемиот хит сингл, насловната страна на „Me and Bobby McGee“ на Крис Кристоферсон.
Тој бил нејзин љубовник, не многу пред нејзината смрт. Во 2003 година албумот „Pearl“ бил рангиран како 122-ри на списокот на магазинот „Ролинг стоун“ од 500 најдобри албуми на сите времиња.
Good Enough (Evanescence)
„Good Enough“ e песна од американската рок група Evanescence. Издадена е во 2007 како четврт сингл од нивниот втор студиски албум, The Open Door. Била напишана од Ејми Ли за нејзиниот долгогодишен пријател и сопруг Џош Хартзлер.
Издавање
Сибглот требало да биде издаден во Германија во базичен и премиум формат, а исто така требало да биде издаден дигитално во Австралија, но датумот на издавање никогаш не бил официјално изјавен.
Позадина
Инструменти во оваа песна се пијано и виолина, што е различно од нивниот рок звук со гитари. Песната по звукот е многу слична со песните „My Immortal“ и „Hello“.
Заедно со „Lacrymosa“, Ејми Ли кажала дека „Good Enough“ е земена од дел од музиката напишана за филмот Хрониките на Нарнија: Лавот, вештерката и ормарот, но не била употребена во филмот, бидејќи била „многу мрачна“." Но продуцентите на филмот кажале дека никогаш не било испланирано Ли да пишува музика за филмот.
Во интервју за VH1, Ли рекла,
Јас поминав низ многу тешки работи додека го пишував целиот албум и на крајот се оддалечив од тие ситуации. Тоа е навистина тешко. Морате да бидете храбри и силни. Откако го направив тоа, се почувствував чудесно. За првпат почувствував дека можам да напишам песна за тоа колку добро се чувствувам. Никогаш досега го немав направено тоа.
Ли кажала дека нејзиниот долгогодишен пријател и маж, Џош Хартзлер, бил инспирација за песната исто како и за еден од претходните синглови на бендот „Bring Me to Life“. Во ЦД-то на албумот The Open Door, Ли вели,
Џош, ти си мојата муза. Ништо не ме инспирира како тебе. Ти благодарам што ги дополни сите мои недостатоци. Ти благодарам за твојата силa и љубов. Ти благодарам што ми дозволи да се видам преку твоите очи, бидејќи само тогаш знам дека сум доволно добра за тебе.
Музичко видео
Музичкото видео за песната е режирано од Марк Веб, во Будимпешта, Унгарија, помеѓу 11 и 14 јуни 2007 година. На 30, 2007, незавршена верзија на музичкото видео е ставена на Интернет и ги вклучува и специјалните ефекти. Ејми Ли се појавила на емисијата на MTV, TRL на 10 септември 2007, за да направи премиера на видеото.